Den Vest-Sjællandske Avis, 1828-10-04
Nyeste Post-Efterretninger. Der skrives fra Weichselen under 17de September: Skulde, som det er sandsynligt, et nyt Feldtog blive nødvendigt for at opnaae de Formaal, som den Russiske Keiser har forkyndet at have ved den Krig, som han fører imod Ottomannerne, saa vil, som det hedder, Planen dertil blive udkastet efter en ganske anden Maalestok endsom blev fulgt ved Planen til det første Feldtog; thi ved dette synes man at være gaaet ud fra den Jdee, at man ikke havde nødig at udvikle en meget stor Masse af Stridskræfter paa engang, saavel med Hensyn til den svage Modstand som man forventede, som til de Vanskeligheder der ere forbundne med at forpleie et saa stort Antal Tropper; men Udfaldet har imidlertid lært, at denne Forudsætning om Fiendens svage Modstand, var urigtig, og hvad Forpleiningen angaaer, saa hører denne Vanskelighed ingenlunde til de uovervendelige, saalænge de Russiske Flaadet have Herredømmet paa det sorte Hav. Man kan ifølge heraf formode at Vinteren, som desuden pleier af lette Communicationer i det indre af Rusland, vil især blive anvendt til at opdynge de fornødne Forraad af Levnetsmidler i Nærheden af Krigsskuepladsen, hvoraf en talrigere Armee end den nærværende kan blive underholdet. Et nyt Feldtog vil sikkert blive nødvendigt dersom det forholder sig saaledes, som der fortælles i offentlige Blade: at Feldmarskal Wittgenstein har gjort Sultanen følgende Fredsforslag: 1) at han skal betate den gamle Gield fra Keiserinde Catharines Tid, som beløber sig til 250 Millioner Rubler; 2) at han skal betale de nærværende Krigsomkostninger; 3) at han skal erkiende Grækenlands Pacification; 4) at han skal ophæve alle Græske Undersaatteres Afgivter, til Porten; 5) at han skal erkiende den frie Skibsfart imellem det sorte Hav og Archipelet, saavel for Krigskibe som for Coffardieskibe, 6) at han skal giøre en Ende paa Opfyldelsen af Traktaten, af Ackermann. Storsultanen skal ganske stiltiende have ladet sig alt dette foredrage, og derpaa befalet at der i alle Moskeer skal holdes Bønner for hans Thrones Opretholdelse. – Dersom alt dette forholder sig saaledes, saa kan man være ganske sikker paa, at der ikke saa snart vil blive Ende paa nærværende Krig, isærdeleshed, da derskal herske iblandt Tyrkerne, som der berettes i private Breve fra Constantinopel, et sværmende Haab om et heldigt Udfald af denne Krig. De gunstige Efterretninger fra Krigsskuepladsen, og især Efterretningen om, at Kei er Nicolaus var afreist til Odessa, have især opvakt dette; siden den Tid tale Tyrkerne ikke om noget andet, end aldeles at ophæve alle de Privilegier, som ere byggede paa Traktaterne med Rusland, og de holde det for sikkert, at Keiseren vil i Høstmaanederne miste sin hele Armee ved alleSlags Vanheld. At Sultanen har trukket alle Tropperne bort som laae ved Dardanellerne, saa at Constantinopel er ganske blottet fra denne Kant, indgyder Folket den beroeligende Troe, at Porten staaer i en hemmelig Forbindelse med Storbrittannien. Allene bliver det allarmeret over, at de Franske ville besætte Morea og at Grækerne faae Overhaand paa Candia, hvor Tyrkerne ligge indsluttede i Fæstningerne. Muselmændene betragte denne Vending, som Tingene have taget, med Forbauselse; men Grækerne betragte det som Forsynets Styrelse. - Der skrives fra Bucharest under 6de Septbr.: at om faae Dage vil der blive taget Forholdsregler til at giøre Ende paa ethvert videre Foretagende af Tyrkiske Partiegiængere paa den venstre Donau bredde; thi General Geismar er bleven forstærket med endeel af det Schtscherbatovske Corps og understøttet af General Langeron, saa at han nu er istand til ikke allene at byde Garnisonen i Viddin Spidsen; men endog at gaae offensivtilværk. Tyrkerne have trukket sig tilbage til deres Forskandsninger; men dog erklæret, at de snart ville komme igien; de vare den 30te Aug. komne til Obedin, lige over for Krajova, og alle Jndvaanerne havde allerede taget Flugten derfra; men saa snart Gen. Geismar havde faaet de fornødne Forstærkninger, gik han over Floden Schyl- og drev dem tilbage. Uophørligen ankomme friske Tropper fra det indre af Rusland og Alt erholder et mere alvorligt Udseende. Dersom ogsaa den slette Aarstid skulde nøde den Russiske, Armee til at standse med sine Operationer, som dog endnu er tvivlsomt, saa vil til næste Foraar en Krigsmagt blive opstillet, som vil sætte hele Europa i Forbauselse og som vil nøde Porten til at bøie sig efter den Russiske Keisers Villie; thi naar det kunde lykkes den Russiske Armee ved saa svage Midlers Anvendelse i en Tid af 3 Maaneder ikke allene at erobre 10 Fæstninger og en stor Mængde Artillerie; men endog at erobre betydelige Landstrækninger, saavel i Europa som i Asien, saa er der vel ingen Tvivl om, at naar Armeen bliver forstærket i den Grad, som det ikke er vanskeligt for Ruslands colossalske Magt, saa ville ingen Forhandliger kunne giøre dets Seier over Porten tvivlsom. (Maaskee det aldrig har været Ruslands Plan at gaae videre i Aar end at erobre visse vigtige Positioner, som ere nødvendige Forberedelser til Hoved Kampen, især at beleire og erobre Donaufæstningerne.) Det hedder vel, at Keiser Nicolaus vil reise tilbage paa nogen Tid til Petersborg; men skulde dette ogsaa skee, saa vil dette dog ikke afholde Armeen fra, med samme Virksomhed at forfølge sine tilfægtede Fordeele. Her blive i det mindste giort saadanne Tilberedelser, at det nu seer ud til at Krigen vil først ret begynde, saa at Porten vil komme til at fortryde, at den ikke har benyttet den Russiske Keisers gunstige Stemning ved Feldt togets Aabning og ikke har rakt Haanden til Udsoning, ligesom den med samme Forblindelse har tilbageviist alle Forslag af de øvrige Magter, hvorved det Franske Cabinet er blevet foranlediget til at overbevise Divanet med Sværdet i Haanden om, at de Europæiske Nationers Ære og Jnterresse udkræve at de Stipulationer blive holdte oprette, som eengang ere blevne aftalte imellem dem til det Almindeliges Vel. – Fra Jassy berettes under 5te September, at Fyrste Schtscherbatov er kommen dertil, og at et uhyre Antal Tropper er marscheret igiennem denne Stad, saaledes kom der den 2den Septbr. først 8 Batailloner Jnfanteri, derpaa nogle Compagnier Artillerie og endelig 3 Regimenter Jnfanteri under Commando af General Juschkov derigiennem.